TV7 JERUUSALEMMA UUDISED
Tänased teemad -
Iisraeli valitsus kokkuvarisemise äärel
Iisraeli töötus rekordmadalal
Põhja-Iisraeli luuakse rahvakaitseüksusi
Iisraeli Etioopia juudi vaimulikud hoiatavad kristlaste eest
Iisrael tagastas Egiptusest röövitud esemed
TV7 Jeruusalemma Uudistest - Shalom!
The Jerusalem Posti teatel
olevat peaminister Netanyahu valitsus võimaliku kokkuvarisemise äärel.
Iisraeli Kanal 10 raporti järgi võib Netanyahu kogeda tagasilööki,
kuna kaasas koalitsiooni üllatuslikult parempoolse Yisrael Beiteinu partei.
Valitsusest on 8 päeva jooksul lahkunud
Netanyahu parempoolsesse Likudi kuuluv kaitseminister Moshe Ya'alon
ja tsentristlikku Kulanu parteisse kuuluv keskkonnaminister Avi Gabai.
Mõlemad kritiseerisid lahkudes karmilt Netanyahut.
Gabai sõnul juhib Iisraeli praegune valitsus riiki hävingu suunas.
Riigi uueks kaitseministriks tõuseb raportite järgi
sõjakat välispoliitikat soosiv Avigdor Lieberman.
Israel Hayomi teatel
on töötuse tase Iisraelis langenud aprillis rekordmadalale,
ehk 4,9 %-le, võrreldes 5,3 %ga märtsis,
teatas Statistikaamet.
Aprillis oli töötuid ca 190 000.
Märtsis-aprillis oli 25-64-aastaste töötus
4,5 % ringis.
Töötajate arv selles grupis kasvas 80,5 %ni,
olles märtsis veidi alla 80.
25-64-aastaste meestöötajate arv
oli märtsis-aprillis sama ehk 85 %
ja naiste oma tõusis veidi, võrreldes märtsi 75 %ga.
Ökonomistide sõnul tasub töötuse langemist tähele panna,
kuigi andmeid mõjutab pühadeaegne ajutise tööjõu vajadus.
Ynet Newsi teatel moodustab Iisrael riigi põhjaosas rahvakaitseüksusi
araabia ja juudi küladesse,
et aidata võimalike Iisraeli-Hezbollah' vaheliste konfliktide korral.
Põhja Kodurinde ülema kindral Eren Makovi sõnul
on Iisraeli araabiasektoris toimunud suur muutus selles,
et nad on varasemast koostööaltimad.
Saadud väljaõpet peavad nad toetustegevuseks.
Rohkem kui pool põhja-iisraellastest on Iisraeli araablased
ja Hezbollah' raketirünnakud ohustavad nii neid kui Iisraeli juute.
Kuna enamik Iisraeli araablastest ei teeni Iisraeli armees,
pole mainitud rahvakaitseüksused armee osa,
vaid kodurinde tegevus, ja vabatahtlikud ei kasuta univormi.
Eesmärgiks on treenida neid töötama nii katastroofiabis kui rahva seas.
Makovi sõnul päästetakse 25 % maavärinais ellujäänuist
esimese tunni jooksul ja tihti tänu naabrite tegevusele.
Olukord oleks tõenäoliselt sama,
kui Hezbollah ründaks elurajoonis hooneid.
Igasse Iisraelis valmivasse uude elumajja on juba 25 aastat ehitatud
raketirünnakut kannatav, kindlustatud ruum.
Ekspertide sõnul pole Iisrael sõja veerel Hezbollah'ga,
kes on põhjalikult hõivatud Süüria kodusõjaga.
Kuigi päev pärast antud uudist
teatas The Jerusalem Post Liibanoni peävalehe as-Safir raportist,
mille järgi Liibanoni terrorirühmitus
valmistub järgmiseks konfliktiks Iisraeliga, kaevates rünnakutunneleid
ja paigutades oma suurt raketiarsenali Iisraeli piiri äärde.
Artuz Sheva teatel
hoiatas Iisraeli Etioopia juutide vaimsetest liidritest koosneva nõukogu
Kessimi juht Kes Azariya
kirjas peaminister Netanyahule ja teistele ministritele
kavandatavas 1300 Etioopia juudi Iisraeli kolimises peituva ohu eest.
Azariya palus teha kindlaks,
et Etioopia juutide seas ei pääseks Iisraeli Etioopia kristlasi.
Etioopias allesjäänud 9000 juuti
on peamiselt kunagi kristlusse pööratud Falash Mura järglased.
Seetõttu peavad Falash Mura liikmed
oma seisuse selgitamiseks uuesti judaismi pöörduma,
nagu pidid tegema näiteks paljud ca miljonist Venemaa juudist,
kes kolisid Iisraeli 1990. aastail.
Azariya kirja järgi säilitasid Etioopia juudid maapaos elades
2000 aastat oma juudiusku, surmaohust hoolimata.
Azariya sõnul on Kessimil usaldusväärseid andmeid
kristlasteks pöördunud Falash Mura juutide kohta,
kuid kahjuks otsustavad selle üle,
kes kõlbavad Iisraeli kolima ja kellel on juudi juured,
need, kel pole infot ja arusaamist Etioopia juudikogukondade kohta.
Azariya sõnul kolivad seetõttu Iisraeli kristlastest misjonärid,
kes naasevad pärast judaismi pöördumist uuesti kristluse juurde.
Juudi juurtega inimestest
olevat saanud mängukannid ja pantvangid ühendustele,
kes tahavad kristlasi Iisraeli tuua.
Azariya palus ministreilt luba, et Etioopia juudi juhid võiksid osaleda
Iisraeli kolimist taotlevate Falash Mura juutide kontrollprotsessis.
Kessim annaks infot isikute kohta, kel on juudid juured,
ja nii hoitaks ära kristlaste Iisraeli kolimise jätkumine.
Israel Hayomi teatel tagastas Iisrael Egiptusele kaks iidset sarkofaagikaant
seoses riikide suhete soojenemisega.
Iisraeli Välisministeerium tagastas muinasesemed
Egiptuse suursaadikule pidulikul tseremoonial kahe nädala eest.
Ministeeriumi sõnul sai tagastamine võimalikuks
tänu jõulisemale dialoogile Egiptuse saatkonna ja Iisraeli vahel.
Iisraeli Muinsuskaitseameti IAA sõnul pärinevad värvikad sarkofaagikaaned
16. ja 10. sajandist e.m.a.
Esemed toimetati laevaga Egiptusest Dubaisse ja hiljem Londonist Iisraeli,
kus IAA inspektorid leidsid need
2012. a ühest Jeruusalemma vanalinna antiigipoest.
Ametnikud konfiskeerisid esemed,
kuid nende tagastamist lükati kolm aastat edasi,
kuna Egiptuse islamistlik valitsus kutsus 2012. a suursaadiku tagasi,
sest Gazas käis võitlus Iisraeli ja Hamasi terroristide vahel.
Tänavu jaanuaris
saatis Egiptuse uus president al-Sisi Iisraeli uue saadiku.
Sarkofaagide tagastamise järel
loodetakse Iisraeli-Egiptuse koostöö tihenemist.
Egiptuse suursaadik hindas tagastamist ja ütles,
et Egiptus ootab innuga
ka teiste salaja Iisraeli toimetatud muinasesemete tagastamist.
Need olid meie tänased uudised. Shalom ja kohtumiseni!
Tõlge: Monika Jaaguri